Diari Oficial de la Generalitat Valenciana


Sumari del DOGV 4173, del 22-01-2002 (2001/12653)

RESOLUCIÓ de 17 de desembre de 2001 de la directora general de Planificació i Gestió del Medi de la Conselleria de Medi Ambient, perquè s'ordena la part dispositiva de les declaracions d'impacte ambiental.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4173

Data del DOGV
:   22-01-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/12437


Data del document
:   17-12-2001

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Onil
    * Benimassot
    * València
    * Salem
    * Barxeta
    * Coves de Vinromà, les
    * impacte ambiental
    * vigilància del medi ambient

RESOLUCIÓ de 17 de desembre de 2001 de la directora general de Planificació i Gestió del Medi de la Conselleria de Medi Ambient, perquè s'ordena la part dispositiva de les declaracions d'impacte ambiental. [2001/12164]
  
Els articles 4.3 i 22 del Reial Decret Legislatiu 1302/1986, de 28 de juny, d'avaluació d'impacte ambiental i del Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer públiques les declaracions d'impacte ambiental, i en particular, de publicar aquestes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent a l'expedients 342/96-AIA, 007/97-AIA, 503/97-AIA, 590/97-AIA, 285/98-AIA i 361/98-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 17 de desembre de 2001.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 342/96-AIA sobre el Projecte de Construcció: Variant de Barxeta. VP-1036. Simat a Xàtiva (AZ-124), promogut per la Diputació Provincial de València i que afecta al terme municipal de Barxeta.
  
Vist que, en data 15 d'octubre de 1996, la Diputació de València va remetre el document tècnic i l'Estudi d'Impacte Ambiental corresponents a les obres de la Variant de Barxeta.
  
Vist que l'Estudi d'Impacte Ambiental corresponent al Projecte de Construcció de la Variant de Barxeta ha estat sotmés a informació pública mitjançant anunci de la Diputació de València publicat en el Butlletí Oficial de la Província de València núm. 26, de data 31 de gener de 1996 i en el Diari Oficial de la Generalitat Valenciana núm. 2677, de data 30 de gener de 1996, sense que s'haja presentat cap al·legació, d'acord al certificat remés per la Diputació Provincial de València de data 4 d'octubre de 1996.
  
Vist que, seguint els tràmits previstos en la legislació d'impacte ambiental, en data 28 d'octubre de 1996 es va efectuar consulta als següents organismes:
  
Direcció Territorial de Medi Ambient de València.
  
Direcció General d'Interior de la Conselleria de Presidència.
  
Direcció General de Patrimoni Artístic de la Conselleria de Cultura, Educació i Ciència.
  
Ajuntament de Barxeta.
  
Vist que en data 4 de desembre de 1996 es rep informe de la Direcció Territorial de Medi Ambient de València indicant que l'obra projectada no afecta Via Pecuària classificada, per la qual cosa no n'hi ha cap inconvenient en què continue la seua tramitació.
  
Vist que en data 27 de febrer de 1997 es rep informe de la Direcció General de Desenvolupament Forestal indicant que no n'hi ha inconvenient en no afectar a terreny forestal.
  
Vist que en dates 25 de febrer i 11 de març de 1997 es reben de la Direcció General de Patrimoni Artístic de la Conselleria de Cultura, Educació i Ciència els següents informes:
  
El Servei de Patrimoni Arqueològic, Etnològic i Històric informa de l'absència de constància de què existisquen jaciments o béns en l'àrea afectada per la construcció de la variant, encara que adverteix que poden existir altres jaciments no inventariats per l'esmentat Servei. Afegeix que referent als Béns Etnològics, es comprova que d'aquest terme municipal no s'ha realitzat l'inventari, per la qual cosa no es pot saber si es veu afectat algun bé. Recorda que la Llei d'Impacte Ambiental obliga a incloure en l'Estudi d'Impacte Ambiental la possible incidència sobre el Patrimoni; a aquest respecte afegeix que es complete l'Estudi d'Impacte Ambiental sobre el Patrimoni Etnològic, segons el que disposa l'article 2.4) de la Llei 2/1989 de 3 de març d'Impacte Ambiental, i en l'article 6 del seu Reglament.
  
La unitat d'Inspecció del Patrimoni Històric Artístic assenyala que en la zona del traçat no hi ha cap bé immoble afectat per expedient de Bé d'Interés Cultural per la qual cosa no s'aprecia inconvenient en la prossecució de l'expedient. No obstant això, adverteix que si durant l'execució de les obres aparegueren restes de possible interés s'estarà al que disposa l'article 44 de la Llei 16/85 de Patrimoni Històric Espanyol.
  
Vist que en data 5 d'agost de 1997 es rep informe de la Direcció General d'Interior indicant que després de la visita a la zona i a la vista de la documentació consultada es desprèn que no s'observa cap risc natural significatiu digne de menció, i així tampoc no hi ha risc d'inundacions, ni de lliscament ni d'erosió.
  
Així mateix indica que es consideren suficients les mesures contemplades en el projecte i Estudi d'Impacte Ambiental per a garantir que les obres no influeixen de manera significativa a augmentar les conseqüències negatives dels mínims riscos existents, sobre la població i els béns, ja que no semblen disminuir la secció dels llits naturals actualment existents. Es recomana la permeabilització transversal de la calçada, en els trams on es vagen a construir terraplens.
  
Vist que d'acord al que recull la Memòria del Projecte, l'execució de les obres respon a la necessitat de la millora de la circulació en el tram projectat de la VP-1036, solucionant el problema de la incomoditat de pas per una travessia, augmentant l'amplària de la calçada i disposant interseccions degudament dissenyades i canalitzades; es proposa una secció transversal tipus 7/11, amb dos carrils de 3,50 m, voreres d'1,50 m i bermes de 0,50 m; es projecten tres interseccions, una en forma de ?I?, i dues glorietes amb tots els moviments possibles amb cada una de les carreteres confluents. La variant projectada discorre pel terme municipal de Barxeta.
  
Atés que la traça es localitza sobre terrenys de cultiu destinat fonamentalment a l'explotació de cítrics, sent necessària la retirada de la terra vegetal existent que es presenta en la zona amb una espessor d'uns 0,40 m.
  
Atés que l'Estudi d'Impacte Ambiental estableix com a mesures correctores, entre altres, les següents:
  
Regs del terreny per a pal·liar l'emissió de pols.
  
Posada a punt de la maquinària per a reduir tant les fugues de combustible i oli com l'emissió excessiva de fums i sorolls.
  
Neteja i condicionament del sòl en finalitzar l'obra.
  
No abocar terres ni residu algun en l'aigua de séquies.
  
Respectar la vegetació existent fora de la zona d'estricta ocupació de l'actuació projectada.
  
Reducció al mínim indispensable del moviment de terres, especialment durant l'època principal de reproducció de la fauna (març a juny).
  
Recuperació de tota la zona adjacent a la traça de la carretera que es trobe amb sòl compactat.
  
S'arreplegarà, apilarà i tractarà el sòl amb millor valor agronòmic, per a la seua posterior utilització.
  
Revegetació de les zones que hagen quedat despullades amb espècies autòctones.
  
Instal·lació de pantalles acústiques amb arbres i arbustos perennifolis, preferentment d'espècies autòctones, en els trams pròxims als nuclis residencials.
  
Atés que en el Pressupost del Projecte no hi ha partides pressupostàries específiques per a l'excavació, apilament i posterior utilització de la terra vegetal existent; tampoc no existeix cap partida pressupostària per a executar la revegetació prevista ni per a la realització de la resta de les mesures correctores incloses en l'Estudi d'Impacte Ambiental.
  
Atés que en l'Estudi d'Impacte Ambiental no es concreta la localització prevista per a l'obertura de préstecs ni per al condicionament d'abocadors, ambdues activitats recollides entre els supòsits contemplats en la legislació per als que resulta preceptiva la formulació de Declaració, o si és procedent, Estimació d'Impacte Ambiental, per la qual cosa en cas de no utilitzar instal·lacions ja autoritzades i ser necessàries noves obertures, aquestes s'hauran de sotmetre al procediment d'avaluació d'impacte ambiental.
  
Atés que el projecte examinat constitueix un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'Òrgan Ambiental, per a la Declaració d'Impacte Ambiental dels projectes a què s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat mitjançant Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar favorable, als sols efectes ambientals, el Projecte de Construcció de la Variant de Barxeta, VP-1036, Simat a Xàtiva (AZ-124), promogut per la Diputació Provincial de València, sempre que es complisquen les mesures correctores contingudes en l'estudi d'impacte ambiental, així com els següents condicionants:
  
1. Els materials de farcit per a terraplens així com els llasts per a bases i subbases que foren necessaris per a l'execució del projecte, s'obtindran de préstecs i/o pedreres existents i legalment autoritzades. En cas de noves obertures, aquestes se sotmetran al procediment de Declaració d'Impacte Ambiental.
  
De la mateixa manera, el lloc que s'elegisca com a abocador o runam, en el cas de no tractar-se d'un abocador de residus degudament identificat i legalitzat, s'haurà de sotmetre al procediment d'Estimació d'Impacte Ambiental.
  
No es permetran en cap cas i en cap concepte extraccions o abocaments de materials de forma indiscriminada i sense l'obtenció dels preceptius permisos legals, incloent els derivats del compliment de la legislació d'impacte ambiental.
  
2. Durant la fase d'execució de les obres, es tindrà en compte la no producció d'afeccions sobre la població. Per a això es prohibirà la realització de treballs que puguen perjudicar el descans nocturn de la població, tant per impactes sonors com per vibracions molestes, o com per elevada lluminositat.
  
Ja en fase de funcionament i com a part del Programa de Vigilància Ambiental es duran a terme els controls necessaris per a comprovar que els impactes acústics generats per la nova infraestructura no sobrepassen els valors assumibles per la població (65 dBA Leq diürns i 55 dBA Leq nocturns mesurats a dos metres de la fatxada exterior), i havent d'instal·lar les barreres acústiques necessàries per a corregir situacions inadequades.
  
3. Se permeabilitzarà transversalment la carretera en les zones de terraplens instal·lant més passos de vessament amb l'objecte de minimitzar els efectes que l'erosió poguera ocasionar.
  
4. A més de l'aportació de terres i revegetació prevista en talussos i superfícies nues, es procedirà a l'aplicació dels regs necessaris per al perfecte desenvolupament de la vegetació, procedint a més a les cures i reposicions que resulten pertinents.
  
5. Es completarà l'Estudi d'Impacte Ambiental sobre el Patrimoni Etnològic, segons el que disposa l'article 2.4 de la Llei 2/1989 de 3 de març d'Impacte Ambiental, i en l'article 6 del seu Reglament.
  
Si durant la construcció de les obres es trobaren restes arqueològiques es paralitzaran aquestes i es comunicarà immediatament la troballa a la Direcció General de Patrimoni Artístic, de la Conselleria de Cultura, Educació i Ciència, adoptant les mesures pertinents en ordre a la seua protecció i conservació, de conformitat amb el que preveu els articles 63 i 65 de la Llei 4/1998 d'11 de juny de la Generalitat Valenciana, del Patrimoni Cultural Valencià.
  
6. La Direcció d'Obra exigirà, una vegada executades i acabades les obres, la retirada a abocador controlat de tots aquells runes, materials sobrants i la resta d'elements o restes d'obra que hagen estat dipositats, abocaments o abandonats en qualsevol àrea de terreny que s'haja vist afectada per les obres projectades.
  
7. Es recorda el promotor la prohibició de realitzar qualsevol abocament no autoritzat en la zona. En tot cas els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per taller o gestor autoritzat de Residus Tòxics i Perillosos.
  
8. Una vegada finalitzada l'obra i dins dels sis primers mesos següents es presentarà davant d'aquesta Direcció General, com a part del Programa de Vigilància Ambiental, informe acompanyat de reportatge fotogràfic, de l'aplicació de les mesures de restauració i revegetació executades d'acord a les directrius plantejades.
  
9. La Direcció d'Obra exigirà el compliment de les mesures correctores contingudes en l'Estudi d'Impacte Ambiental així com dels condicionants de la present Declaració d'Impacte Ambiental, per a això s'establiran en el Pressupost del Projecte les partides pressupostàries necessàries.
  
Segon
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè es puguen utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.
  
València, 17 de desembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 007/97-AIA, referent al projecte de reobertura i legalització de la pedrera d'argila anomenada ?Salem?, situada a la partida de la Serreta del terme municipal de Salem (la Vall d'Albaida), promoguda per Baldosines Pastor S. A.
  
Vist que en data 11 de setembre de 1996, el Servei Territorial d'Indústria i Energia remet un exemplar del corresponent estudi d'impacte ambiental i pla de restauració, quedant pendent la remissió, en el seu moment, del resultat de la informació pública.
  
Vist que, en contestació a les consultes realitzades, van ser rebudes, en les dates indicades, els següents escrits:
  
Informes arqueològics, etnològics i arquitectònics, remesos per la Direcció General de Patrimoni Artístic (25/03/97, 16/05/97, 10/02/99 i 29/04/99), dels quals no es desprèn l'existència de restes històriques o culturals conegudes, que es pogueren veure afectades per la realització del projecte.
  
Informes de la Unitat de Vies Pecuàries, tramés per la Direcció Territorial de Medi Ambient (03/04/97 i 31/05/99), en el qual manifesta que l'emplaçament de la pedrera no afecta cap via ramadera classificada al terme municipal de Salem.
  
Informe del Servei de Gestió Forestal (13 de gener de 1999), comunicant no trobar-ne cap impediment per poder procedir a l'obertura de la pedrera, en no afectar a terrenys catalogats d'Utilitat Pública.
  
Altres dos informes remesos pel director Territorial de Medi Ambient (31 de maig de 1999); un de la Secció Forestal, comunicant que la pedrera no afecta a terrenys d'Utilitat Pública ni Consorciats, i que existeix una pedrera antiga que ara es vol reobrir, en la qual no es preveuen efectes negatius si no es depassen els límits de l'antiga explotació. L'altre informe l'emet la Tècnica d'Espais Naturals, significant que l'emplaçament proposat no afecta a cap espai natural protegit i que la qualificació urbanística és la de Sòl No Urbanitzable comú. A més, afegeix que es tracta d'una antiga pedrera situada junt al barranc del Castellar, limitada per conreus de secà i, a la zona més alta, per terrenys forestals amb vegetació pròpia de la màquia mediterrània. En aquest sentit, considera que l'explotació hauria de quedar condicionada per tal de no afectar el barranc ni la zona forestal.
  
Vist que en data 15 de setembre de 1998 es rep, mitjançant la Comissió Provincial de Qualificació d'Activitats i Impacte Ambiental, una còpia de l'expedient municipal de sol·licitud de Llicència d'Activitat, dins el qual consta l'informe urbanístic favorable i el certificat d'informació pública practicada per mig del B. O. P. de València número 90, de data 17 d'abril de 1998, sense que es presentara cap al·legació.
  
Vist que l'Estudi d'Impacte Ambiental també ha estat sotmès al tràmit d'informació pública pel Servei Territorial d'Indústria i Energia, mitjançant anunci publicat en el BOP de València número 241, de data 9 d'octubre de 1996, sense que es presentara cap al·legació, segons fa constar el corresponent certificat del director Territorial de la Conselleria d'Indústria i Comerç rebut en data 5 de gener de 1999.
  
Atés que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons resulta de l'article 5é de la Llei d'Impacte Ambiental i concordants del seu Reglament.
  
Atés que en l'expedient han estat observats els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en la resta de disposicions que hi són d'aplicació.
  
Atés que l'article 5é de la llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat pel Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Emetre Declaració d'Impacte Ambiental favorable, a l'efecte ambiental i sense perjudici de la prèvia obtenció de les autoritzacions sectorials que hi siguen d'aplicació, el projecte de reobertura de la pedrera ?Salem?, al terme municipal de Salem, sempre que l'activitat es desenvolupe de conformitat amb el compliment de les mesures proposades en l'Estudi d'Impacte Ambiental i les modificacions introduïdes pe les condicions següents:
  
El plànol de restauració (nº 7) i els seus perfils (nº 9 i 10) hauran de ser refets i substituïts per tal d'adequar-los a les següents limitacions:
  
1a) Alçària màxima de cada banc de restauració: 5 m.
  
1b) Pendent màxima de cada banc de restauració: 30° respecte a l'horitzontal.
  
1c) Amplària mínima de berma: 4 m.
  
En aquest sentit cal considerar que els plànols aportats dins l'estudi d'impacte ambiental presenten fortes contradiccions. Així, a la vista del plànol nº 8 (topogràfic-estat final), de les tasques de la restauració resultarien tres bancs de forta pendent (3H:5V) separats per bermes d'uns 4 m d'amplària; en canvi, el plànol nº 9 (perfils inicials i finals) indica com escala numèrica única la 1/100, mentre que l'escala gràfica vertical és 1/500 i l'horitzontal hauria de ser també 1/500, si jutgem les amplàries de bermes, però una altra diferent si es considera l'amplària de banc. El plànol nº 10 (perfil A - B) encara complica més la situació, en manifestar dues escales diferents (V i H) què, de ser certes, farien verticals els talussos dels bancs.
  
Els treballs de restauració s'hauran d'escometre per mitjà de successives fases simultànies a les de l'avanç de l'explotació, de manera que es procedesca a restaurar progressivament l'espai afectat conforme es vaja produint l'esgotament dels diferents bancs d'extracció. En conseqüència, els successius Plans de Labors a presentar anualment davant el Servei Territorial d'Indústria i Energia hauran de ser plantejats donant prioritat al prompte esgotament d'aquells sectors, fronts i bancs que afavoresquen el compliment d'aquesta condició, començant l'explotació, preferentment, per un extrem de la pedrera i prosseguint lateralment.
  
Cap als límits laterals de l'explotació, els talussos dels bancs i les bermes del perfil de restauració s'hauran d'adaptar, progressivament i suau, a la topografia del terreny natural circumdant, sense ocasionar contrasts ni formes excessivament geomètriques i sense superar els angles de pendent màxima establerts per als bancs en el primer punt.
  
La densitat d'exemplars d'espècies arbustives a plantar en bermes i talussos haurà de ser equivalent, almenys, a 2500 plançons per hectàrea, emprant a l'efecte espècies pròpies de la vegetació potencial de l'àrea, com ara coscoll, llentiscle, aladern, romer, etc. El pressupost de restauració haurà de ser revisat, conseqüentment, per donar cabuda a les modificacions introduïdes per tots aquests condicionats, a més d'actualitzar els costos unitaris als preus reals de mercat i incloure totes les accions necessàries per a obtindre l'estat de la restauració final prevista en la present resolució, amb independència que part de la seua execució puga ser o no compaginada i assumida pel promotor formant part de les labors extractives.
  
Se li recorda al promotor la prohibició de realitzar en la zona qualsevol tipus d'abocament no autoritzat i, particularment, dels produïts pels canvis d'oli, combustible i manteniment de la maquinària, que deuran ser gestionats per taller o gestor de residus degudament autoritzat, d'acord amb allò que preveu la Llei 10/1998, de Residus i en el Reial Decret 833/1988, relatiu a la gestió de Residus Tòxics i Perillosos.
  
Si durant el procés d'explotació de la pedrera, es trobaren restes paleontològiques, arqueològiques o etnològiques, el titular haurà de comunicar-ho a la Conselleria de Cultura, Educació i Ciència, de manera immediata, adoptant les mesures pertinents en ordre a la seua protecció i conservació, i de conformitat amb allò que preveuen els articles 63 i 65 de la Llei 4/1998, d'11 de juny, del Patrimoni Cultural Valencià.
  
El promotor queda obligat a presentar davant el Servei Territorial d'Indústria i Energia, abans del 31 de gener de cada any, un informe anual, por duplicat, on queden recollits el balanç i l'estat actual de l'activitat en relació amb els volums extrets i aprofitats, amb els rebliments realitzats i amb l'aplicació de les mesures protectores i correctores previstes en el Pla de Restauració-Estudi d'Impacte Ambiental i en la present Declaració d'Impacte Ambiental, com també qualsevol possible incidència de caràcter mediambiental sorgida al llarg de l'activitat. Aquest servei haurà de remetre una de les còpies a aquesta Direcció General.
  
Segon
  
Notificar a les persones interessades que contra aquesta resolució, per no ser un acte de tràmit definitiu en via administrativa, no es podrà interposar cap recurs; la qual cosa no és inconvenient perquè es puguen utilitzar tots els mitjans que s'estimen oportuns per defensar el seu dret i els seus interessos.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 21 de desembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 503/97-AIA referent al Projecte del Pla General d'Ordenació Urbana de Benimassot, promogut pel propi Ajuntament.
  
Vist que l'expedient va ser incoat per la remissió el 18 de novembre de 1997, des de la Direcció Territorial de Medi Ambient d'Alacant, de la sol·licitud d'informe sobre el Pla General, efectuada per l'Ajuntament de Benimassot, de conformitat amb el que estableix l'article 38.2.b de la Llei 6/1994 Reguladora de l'Activitat Urbanística, adjuntant com a documentació l'Estudi d'Impacte Ambiental.
  
Vist que el 13 de gener de 1997 s'efectuaran consultes a la Direcció Territorial de Medi Ambient d'Alacant, Als Serveis de la Conselleria de Medi Ambient de Residus i Contaminació i Recursos Hidrològics, i simultàniament es va remetre contestació de la consulta a l'Ajuntament amb el següent contingut:
  
?En contestació a la sol·licitud efectuada sobre el Pla General d'Ordenació Urbana de Benimassot, en base al que estableix l'article 38.2B de la Llei 6/1994, reguladora de l'Activitat Urbanística es remet el següent informe, sense perjudici d'altres aspectes que es pogueren derivar de les consultes realitzades amb la documentació aportada (Estudi d'Impacte Ambiental):
  
L'Estudi d'Impacte Ambiental compleix els requisits de contingut mínims exigits per la legislació d'impacte ambiental, estimant-se en general, compatible i acorde l'ordenació proposada amb les característiques ambientals del terme municipal.
  
No obstant l'anteriorment exposat, donat que no s'ha remés documentació gràfica d'ordenació, els límits entre les distintes classificacions i qualificacions del Sòl resulten inconcretes, quedant qualsevol matització en aquest sentit supeditada a la revisió del document tècnic: en principi, la delimitació de la unitat ambiental UA.3 (llits i barrancs) que s'entén serveix de base per a la definició del Sòl No Urbanitzable de Protecció de llits i barrancs hauria d'abastar la totalitat del traçat dels barrancs tributaris del riu Ceta, encara que en les cotes més altes del llit, l'amplària del llit siga menys important.
  
En relació amb la tramitació de l'expedient d'avaluació d'impacte ambiental es recorda que, d'acord amb l'article 21 del Decret 162/1990, de 15 d'octubre, la documentació necessària per a la formulació de la Declaració d'Impacte Ambiental ha d'estar composta per:
  
Document tècnic aprovat provisionalment.
  
Estudi d'Impacte Ambiental
  
Certificat d'informació pública, acompanyat de còpia degudament compulsada de les al·legacions que s'hagueren presentat, com també certificat d'aprovació provisional en el qual quede constància de l'estimació o desestimació de les mateixes i en conseqüència de les modificacions introduïdes en el document exposat al públic?.
  
Vist que el 30 de març de 1999 l'Ajuntament va remetre expedient administratiu complet i documentació tècnica, aprovada provisionalment, composta per la Memòria, Normes Urbanístiques, 2 plans d'ordenació i l'estudi d'impacte ambiental.
  
Segons certificat d'aprovació provisional, expedit per la Secretaria l'Ajuntament de Benimassot, el Pla va ser sotmès a informació pública per inserció de l'anunci en el Diari Oficial de la Generalitat Valenciana núm. 3.101, de 16 de octubre de 1997 i en el diari ?Información de Alicante- d'1 de novembre de 1997, presentant-se 4 al·legacions que no tenen caràcter ambiental.
  
S'adjunta certificat de la Direcció General de Patrimoni informant favorablement, destacant la conveniència de protegir el ?Monte Calvario- i incloure al catàleg l'antic molí.
  
Atés que l'ordenació proposada és en general concordant amb les característiques ambientals, encara que existeixen alguns aspectes relacionats amb els usos permesos en sòl urbà (art. 4.1), amb la regulació de l'ús industrial (article 4.4) i amb els usos permesos en el Sòl No Urbanitzable d'Especial Protecció, que hauran de ser matisats en les Normes Urbanístiques.
  
Atés que per a contemplar la correcta gestió dels residus generats al terme municipal caldria escometre la restauració dels abocadors il·legals existents al terme municipal com també la posada en marxa de l'abocador controlat de residus sòlids inerts.
  
Atés que el projecte examinat constitueix un dels supòsits fàctics en els quals resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell. segons es desprèn de l'article 5é de la Llei d'Impacte Ambiental i concordants dels seu Reglament.
  
Tenint en compte que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en la resta de disposicions que li siguen d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'Òrgan Ambiental per a les Declaracions i Estimacions d'Impacte Ambiental dels projectes als quals s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, el Projecte del Pla General d'Ordenació Urbana de Benimassot, sempre que s'ajuste a la documentació aportada i als següents condicionants:
  
S'eliminaran dels usos permesos en sòl urbà, les indústries agropecuàries que impliquen cria d'animals per considerar-se incompatibles amb l'ús residencial i ser activitats que han de ser ubicades en el Sòl No Urbanitzable de Règim Comú.
  
Les ordenances de prevenció de la contaminació acústica i d'abocament a la xarxa municipal de clavegueram (ajustades als models elaborats conjuntament per la Generalitat Valenciana i la Federació Valenciana de Municipis i Províncies), seran d'aplicació en tot el terme municipal, sent obligatori el tractament previ de les aigües residuals d'aquelles activitats que no complisquen amb els límits establerts en les mateixes.
  
La compatibilitat d'activitats ubicades en el casc urbà (a la qual s'al·ludeix parcialment per a l'ús industrial en l'article 4.4 de Consell de les Normes Urbanístiques) s'ajustarà al que estableix el preàmbul del Decret 154/1990 de 26 de març del Consell de la Generalitat Valenciana pel qual s'aprova el or el Nomenclàtor d'activitats molestes, insalubres, nocives i perilloses, és a dir, l'article 4.4. de les Normes Urbanístiques s'especificarà que en sòl urbà sols es permetran activitats qualificades com d'índex baix.
  
En relació amb la regulació del Sòl no Urbanitzable de Protecció pels seus valors ecològics i paisatgístics (G.Q.C.M) s'especificaran que l'ús a protegir és l'ús forestal, sent compatible els usos tradicionals existents, permetent-se únicament les edificacions i/o activitats lligades a l'ús forestal que no modifiquen el paisatge i l'estat natural de les terres i espècies existents.
  
Es consideren incompatibles, per tant, les instal·lacions agrícoles (ús ?d- de l'article 6.5.) conforme al que preveu l'article 12 de la Llei del Sòl No Urbanitzable, que ho permet precisament en el sòl no urbanitzable comú.
  
Les obres i instal·lacions de serveis públics (article 7 de la Llei del Sòl No Urbanitzable) se consideraran usos admesos, sempre que reste demostrat mitjançant un estudi detallat, que no existisquen alternatives per a ubicar-los en sòl qualificat com a Sòl No Urbanitzable Comú.
  
S'escometrà en el termini el més breu possible la restauració dels abocaments il·legals tant de residus sòlids orgànics com d'inerts.
  
Així mateix es procedirà a la legalització de l'abocador de residus sòlids inerts, per a la qual cosa es pot sol·licitar a aquesta Conselleria de Medi Ambient, la realització del projecte i de l'obra.
  
Segon
  
Notificar a les persones interessades que contra la present resolució, per no ser un acte definitiu en via administrativa, no cap cap recurs, el qual no és inconvenient per a que es puguen emprar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 20 de desembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 590/97-AIA referent al Projecte de Revisió del Pla General d'Ordenació Urbana d'Onil, promogut pel propi Ajuntament.
  
Vist que l'expedient va ser incoat per la remissió, el dia 25 de novembre de 1997, de l'estudi d'impacte ambiental. El dia 4 de març la Direcció Territorial de Medi Ambient d'Alacant va remetre l'estudi d'impacte ambiental degudament diligenciat, no adjuntant-se la resta de documentació tècnica i administrativa a la qual es fa referència en l'escrit de l'Ajuntament.
  
Vist que el 8 de setembre de 1999 es va rebre informe de la Direcció Territorial de Medi Ambient d'Alacant el contingut del qual es transcriu a continuació:
  
- Vista la Documentació consultada en el Servei Territorial d'Urbanisme i Ordenació del Territori d'Alacant, en relació al projecte de Revisió del Pla General d'Ordenació Urbana d'Onil, s'informa:
  
L'Ordenació Territorial proposta pel Pla General es considera en general, respectuosa amb les característiques ambientals del municipi, quedant recollides amb distintes figures de protecció les zones de major valor ambiental i social: terrenys forestals i d'interés paisatgístic, llits i barrancs, monuments naturals, jaciments arqueològics, vies pecuàries, patrimoni cultural.
  
No obstant l'anterior es realitzen les següents consideracions:
  
- Els sòls Urbanitzable d'ús industrial APD-7, APD-8 i de Serveis APD-14, s'assenten en una zona d'elevada vulnerabilitat enfront de la contaminació de les aigües subterrànies, per la qual cosa el Plans Parcials que les desenvolupen hauran d'adoptar les mesures correctores oportunes necessàries per a evitar la contaminació de l'aqüífer.
  
- Així mateix els sòls APD-8 i APD- 13 presenten risc d'inundació elevat, per la qual cosa al seu torn els Plans Parcials i Projecte que les desenvolupen hauran d'adoptar les mesures correctores oportunes a fi d'aconseguir una disminució del mateix.
  
- Es considera incompatible l'ús de vivenda unifamiliar en Sòl No Urbanitzable d'Especial Protecció, tal com estableix la Llei 4/1992 de la Generalitat Valenciana sobre Sòl No Urbanitzable. En aquest sentit haurà de ser eliminada la vivenda unifamiliar com a ús permés de la regulació del Sòl No Urbanitzable de Protecció Paisatgística i del medi natural (article 7.4.4. de la Normativa Urbanística). Pel que fa als paratges d'especial interés paisatgístic adscrits a aquest tipus de sòl, i que consten d'una normativa específica, cal assenyalar que no estan grafiats en els corresponents plans d'estructura general i orgànica, en contra del que s'afirma en el referit article.
  
- Hi ha discrepàncies entre el que estableix la Normativa Urbanística i l'Estudi d'Impacte Ambiental del Pla General per a les condicions edificatòries de l'ús vivenda unifamiliar i en concret en l'índex d'edificabilitat net sobre parcel·la (0,020 m2/m2 per 0.012 m2/m2) i l'ocupació màxima de la Parcel·la (2% per 1%) en el Sòl No Urbanitzable Comú, zones C i E.
  
- En relació a la normativa aplicable a les vies pecuàries, s'haurà de corregir la legislació específica actualment en vigor, és a dir, la Llei 3/1995 de 23 de març de Vies pecuàries en compte de la Llei 22/1974 de 27 de juny i el seu Reglament.-
  
Vist que al no ser atesa la sol·licitud (de la documentació no rebuda) efectuada telefònicament a l'Ajuntament, es va requerir un exemplar a la Comissió Territorial d'Urbanisme d'Alacant que va cedir, el dia 18 de novembre a través de la Direcció Territorial de Medi Ambient un exemplar de la Memòria; de Plans; de les Ordenances; de les Normes Urbanístiques i informe tècnic a les al·legacions presentades al PGOU d'Onil.
  
Vist que, el dia 2 de desembre de 1999, es va rebre de la Comissió Territorial d'Urbanisme d'Alacant una còpia del certificat d'aprovació provisional, segons el qual la informació pública va ser portada a terme per inserció de l'anunci en el Diari Oficial de la Generalitat Valenciana, núm. 3.130, de 26 de novembre de 1997, presentant-se dins de termini 30 al·legacions i fora de termini 6 al·legacions.
  
De les al·legacions presentades es destaca la de l'entitat de Sanejament de la Generalitat Valenciana en l'apartat encaminats a completar les taules de paràmetres fisicoquímics dels abocaments, que en principi no ha sigut estimada.
  
Altres al·legacions que fan referència a alguns aspectes ambientals són les presentades per:
  
- D. Francisco Tortosa Sanchís sobre arbres monumentals i amplària de vies pecuàries
  
- D. Antonio Albero Vicent que al·lega un error en el grafiat de l'àrea de Sòl No Urbanitzable de Protecció arqueològica (SNUP-AR-1)
  
- D. Miquel Albero i Hernández al·lega sobre el contingut de l'estudi d'impacte ambiental.
  
Tenint en compte que pel que fa a la regulació del Sòl No Urbanitzable hi ha alguns aspectes que caldria modificar o matisar a fi que la planificació proposada siga ambientalment acceptable:
  
- La delimitació del Sòl No Urbanitzable d'Especial Protecció ha exclòs alguns terrenys que presenten característiques semblants a terrenys confrontants inclosos en la categoria d'especial protecció.
  
- L'article 7.4.4. (clau PA) diferència un règim urbanístic especial per a aquells paratges denominats d'especial interés paisatgístic que no han sigut delimitades en els plans i que en part coincideixen amb àrees qualificades com d'especial protecció amb la clau EC i en part amb la clau MN.
  
- El paratge d'especial interés paisatgístic (clau MN-2) denominat Pi dels Corbs està erròniament grafiat.
  
- Les normes reguladores del Sòl No Urbanitzable d'Especial Protecció Paisatgística (clau PA) inclou com a ús permés la vivenda unifamiliar aïllada, ús que s'estima incompatible amb la protecció atorgada i que d'acord amb la Llei 4/1992 del Sòl No Urbanitzable es restringeix al Sòl No Urbanitzable comú.
  
Els refugis de muntanya de caràcter esportiu i ús públic s'estimen acceptables, sempre que s'ubiquen en aquelles àrees de la serra més antropitzades (àrees cultivades) i per a les quals no es requereix l'execució d'accessos propis.
  
- La proposta de la grandària de parcel·la mínima per a la construcció de vivenda unifamiliar aïllada en el Sòl No Urbanitzable Comú (5.000 M2 per a tots els tipus de règim comú, amb possibilitats de reducció) no ha sigut justificada i constitueix un problema ambiental derivat de la nul·la gestió dels residus sòlids urbans i de les aigües residuals, a més d'altres impactes resultants de la falta d'ordenació. Així i contràriament al que especifica l'apartat 3.1 de l'estudi d'impacte ambiental la dita regulació no contribueix a evitar la proliferació de vivendes en el sòl no urbanitzable sinó a perpetuar i agreujar la situació actual.
  
Atés que n'hi ha alguns aspectes puntuals de les ordenances d'abocament a la xarxa de clavegueram i en la gestió dels residus sòlids que haurien de ser matisats.
  
Atés que contràriament al que s'especifica en l'Estudi d'Impacte Ambiental el destí dels residus sòlids urbans del terme municipal d'Onil (inclòs en l'àrea XIV del Pla Integral de Residus de la Comunitat Valenciana) ha de ser l'abocador d'alta densitat ubicat a Villena l'ampliació del qual es durà a terme en breu termini d'acord al que preveu el Pla Integral de Residus de la Comunitat Valenciana, havent d'efectuar en l'àmbit del terme municipal una reserva per a la gestió dels residus sòlids inerts.
  
Atés que el projecte examinat constitueix un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu reglament.
  
Donat que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'Òrgan Ambiental per a les Declaracions i Estimacions d'Impacte Ambiental dels projectes a què s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, el projecte de Revisió del Pla General d'Ordenació Urbana d'Onil sempre que s'ajuste a la documentació presentada i als següents condicionants:
  
1) El Sòl No Urbanitzable d'Especial Protecció Paisatgística (SNUP-PA) i Ecològica (SNUP.EC-4) s'ampliarà a les àrees assenyalades en els dos plans inclosos com annex I a aquesta Declaració d'Impacte Ambiental.
  
Es grafiarà correctament l'emplaçament del denominat Sòl No Urbanitzable d'Especial Protecció Monument Natural Pi dels Corbs. (SNUP-MN-2).
  
2) Es delimitaran en els plans d'ordenació corresponents les àrees amb règim especial a les que es refereix l'article 7.4.4. de les Normes Urbanístiques si aquestes corresponen a àrees no delimitades en altres qualificacions d'especial protecció.
  
3) S'eliminarà com a ús permés en el Sòl No Urbanitzable d'Especial Protecció Paisatgística (clau PA) l'ús de vivenda unifamiliar aïllada per considerar-ho incompatible amb la protecció pretesa.
  
4) Es justificarà i concretarà per a cada porció del Sòl No Urbanitzable Comú la parcel·la mínima requerida per a la construcció de vivenda unifamiliar aïllada, ponderant els seus efectes sobre el medi ambient i el paisatge, així com la vertebració del territori, d'acord amb la Llei 2/1997, de 13 de juny de la Generalitat Valenciana, de modificació de la Llei de la Generalitat Valenciana 4/1992, de 5 de juny, del Sòl No Urbanitzable, respecte al règim de parcel·lació i de construcció de vivendes aïllades en el medi rural.
  
5) Per a garantir en tot moment la correcta gestió de les aigües residuals, el desenvolupament dels Sòl Urbanitzable, tant detallats com no detallats, quedarà supeditat a l'acceptació per a tractament, per part de l'òrgan gestor de l'estació Depuradora d'Aigües Residuals, de l'increment de volums de cada un dels sectors.
  
Si l'esmentat tractament no és possible amb les instal·lacions existents en el moment del desenvolupament de cada u dels sectors, aquests hauran de ser dotats del seu propi sistema de depuració.
  
6) L'article 2.3.3. de les ordenances d'abocament a la xarxa municipal de clavegueram s'ajustarà a l'article 12 del model d'ordenances (editat l'any 1996) elaborat conjuntament per l'entitat de Sanejament de la Generalitat Valenciana i la Federació Valenciana de Municipis i Províncies, en el que s'estableixen els límits de concentració mitjana diària màxima i de concentració instantània màxima.
  
7) El destí dels residus sòlids urbans del municipi d'Onil serà l'abocador d'alta densitat de Villena, havent de reservar terrenys adequats per a l'abocament de residus sòlids inerts en l'àmbit del terme municipal, d'acord amb el que estableix el Pla Integral de Residus de la Comunitat Valenciana, aprovat mitjançant Decret 317/1997, de 24 de desembre del Govern Valencià.
  
8) Quant a les ordenances de neteja i recollida de residus sòlids urbans:
  
8.1) Els residus de caràcter tòxic i perillós(article 13.2.5.) no podran ser recollits al costat dels residus sòlids urbans, devent cada productor emmagatzemar-los i lliurar-los a gestor autoritzat, d'acord al que estableix la legislació sectorial vigent.
  
8.2) Pel que fa al punt 13.3.7 de les ordenances de recollida de fems residus sòlids, s'ajustaran als criteris sobre àrees de recollida en vorera i àrees d'aportació, establerts en el Pla Integral de Residus de la Comunitat Valenciana.
  
9) Es modificarà, en els apartats corresponents de la documentació del Pla, la referència a la normativa aplicable a les vies pecuàries (Llei 22/1974, de 27 de juny i el seu Reglament) per la de la llei actualment en vigor que és la Llei 3/1995 de 23 de març de Vies Pecuàries.
  
Segon
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 20 de desembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 285/98-AIA sobre el projecte d'instal·lació d'una Planta de Cogeneració en l'EDAR de Quart-Benager (amb dos motogeneradors de 550 kW cada un), promogut per CADAGUA, SA, situada en el Camí de Picanya núm. 16, al municipi de València.
  
Vist que, el 9 de juliol de 1998, es rep del Servei Territorial d'Indústria i Energia a València el projecte de Planta de Cogeneració amb quatre motogeneradors (dos a gas natural i els altres dos amb biogas), l'estudi d'impacte ambiental i els resultats d'exposició pública.
  
Vist que, han sigut exposats al públic la sol·licitud d'Autorització Administrativa i l'Estudi d'Impacte Ambiental, durant el termini de trenta dies, mitjançant anunci en el BOP núm. 114 de data 15-5-98, sense que s'hagen presentat al·legacions a la mateixa, segons certificat del Servei Territorial d'Indústria i Energia.
  
Vist que, en data 7 de setembre de 1998, es va realitzar consultes a l'Ajuntament de València i a la Direcció General de Qualitat Ambiental d'aquesta Conselleria.
  
Vist que, el 23 de setembre de 1998, es rep de la Direcció General de Qualitat Ambiental l'informe emés pel Servei de Residus i Contaminació, en el que es recullen els aspectes següents a tenir en compte per a garantir una adequada protecció de l'ambient atmosfèric i gestió de residus:
  
En l'EIA no s'ha indicat el grup del Catàleg d'Activitats Potencialment Contaminants de l'Atmosfera, que apareix com annex II del Decret 833/75 en el que es troba classificada.
  
En diferents punts de l'EIA es fa referència a l'ocupació de gas natural i biogas, mentre que en altres punts fan referència a l'ocupació de fuel núm. 1, la qual cosa comporta confusió i impossibilita l'elaboració d'un dictamen.
  
En l'EIA no es determina l'arrossegament de partícules en l'escalfament dels llots i fangs (en el cas que entren en contacte directe amb el corrent de gasos de fuita) aspecte el qual que necessàriament caldrà avaluar.
  
Vist que, en data 19 de juliol de 1999 es dóna a conèixer el contingut de l'informe del Servei de Residus als tècnics redactors de l'estudi perquè s'esmenen les deficiències.
  
Vist que, en data 20 de juliol de 1999, es presenta documentació en relació als aspectes a esmenar en l'EIA.
  
Vist que, en data 26 de juliol de 1999, es rep del Servei Territorial d'Indústria i Energia a València un exemplar d'Annex al projecte tècnic, en el qual es recull que la cogeneració serà amb la instal·lació de dos motogeneradors que utilitzaran com a combustible indistintament gas natural i biogas, encara que inicialment funcionaran amb biogas.
  
Vist que, amb l'execució del projecte de cogeneració, es pretén utilitzar el biogas produït per la digestió dels fangs per a generar energia elèctrica i tèrmica. L'energia elèctrica serà per a l'autoconsum de les instal·lacions de la depuradora, i amb l'energia tèrmica dels gasos de fuita i de refrigerar els motors, mitjançant intercanviadors, s'obtindrà aigua calenta per a escalfar els fangs previ al seu procés de digestió.
  
Vist que, en data 1 de setembre de 1999, es rep per part del promotor annex al projecte tècnic i informació sobre les característiques del biogas per a ser usat com a combustible.
  
Vist que, en data 14 de setembre de 1999, es trasllada la documentació última rebuda al Servei de Residus requerint-li la seua opinió al respecte d'això.
  
Vist que, l'1 d'octubre de 1999, es rep de la Direcció General d'Educació i Qualitat Ambiental l'informe emés pel Servei de Residus i Contaminació:
  
L'activitat haurà de disposar d'un llibre de registre per cada un dels focus emissors de contaminants a l'atmosfera (per cada xemeneia) segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on s'han d'anotar tots els mesuraments periòdics d'autocontrol de les emissions a l'atmosfera. El llibre de registre es troba disponibles en els Serveis territorials de la Conselleria de Medi Ambient. Així mateix hauran de presentar correctament l'adaptació de l'enquesta que apareix en l'annex V de l'esmentada ordre, la qual igualment es troba disponible en els mencionats SS.TT.
  
Quant al nivell de soroll en els ambients exteriors, s'haurà d'estar al que disposa l'ordenament municipal. De qualsevol manera, s'hauria de garantir la no transmissió de més de 35 dB(A) per part de la instal·lació a l'interior de les vivendes o establiments pròxims o confrontants.
  
Pel que fa a la producció de residus perillosos (per exemple: els olis lubricants del càrter del motor, etc...), l'empresa s'ha d'inscriure en el Registre de menuts productors de residus si produïra menys de 10 Tm/any, o sol·licitar Autorització de productor de RP's si produïra més de l'esmentada quantitat (s'ha de considerar el conjunt dels residus perillosos produïts per la planta en la seua totalitat, independentment que provinguen de la instal·lació de cogeneració o de la que ja existia). En aquests dos casos, els residus necessàriament s'han de lliurar a un Gestor Autoritzat per la Conselleria de Medi Ambient.
  
Quant al Programa de Vigilància Ambienta de les emissions a l'atmosfera i del soroll ambiental generat, entenem que hauria de constar de:
  
- Mesuraments de les emissions de Partícules Sòlides, H2S, SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
- Mesuraments d'autocontrol de les emissions de NO2, CO i H2S, realitzades per un centre qualificat o per la pròpia empresa una vegada cada any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
Les xemeneies d'emissió de contaminants hauran de disposar d'orificis que possibiliten la presa de mostres dels paràmetres contaminants en l'emissió i accessibilitat als mateixos mitjançant una infraestructura fixa, segons s'indica en l'Ordre de 18 d'octubre de 1976. Quant a l'altura de les xemeneies calculades, deuria revisar-se prenent en compte les altures dels edificis pròxims i confrontants de manera que no poguera existir una dispersió insuficient.
  
Vist que, per al bon funcionament dels motors elegits, es realitzarà un tractament previ del biogas a fi que la quantitat de H2S continguda en ell siga inferior a 1.000 ppm.
  
Vist que, segons l'ampliació de l'estudi d'impacte ambiental, respecte a la concentració màxima d'emissions de contaminants a l'atmosfera, procedents de la combustió del biogas i evacuades a través de les xemeneies dels motors, que s'esperen emetre corresponen a: 100mg/Nm3 de NOx i 1 mg/Nm3 de H2S
  
Vist que l'oli usat de lubricar els motors serà arreplegat en bidons per al seu trasllat a planta de procés i reciclatge per empresa autoritzada.
  
Vist que, segons l'estudi d'impacte ambiental, l'atenuació acústica deguda al tancament projectat per a la sala de motors permetrà que el nivell sonor exterior siga compatible amb el límit establert per al lloc d'ubicació ?Zona d'ús industrial- i, a més, que la depuradora es troba aïllada de les zones urbanes.
  
Vist que com a programa de vigilància ambiental s'estableix controlar anualment els gasos de combustió, amb un primer control a la posada en marxa, on s'analitzaran NOx, CO, CO2, SO2 i Partícules; mesuraments que seran realitzades per una OCA o Laboratori Autoritzat i en funció dels resultats obtinguts es podran variar els objectius de la vigilància ambiental.
  
Atés que, a més de l'oli usat de lubricar els motors, els residus perillosos generats (els olis usats a lubricar els transformadors, els vessaments, bateries, filtres, etc.) han de ser arreplegats en envasos adequats i etiquetats per al seu lliurament a empreses gestores autoritzades.
  
Atés que, els nivells d'emissió de contaminants emesos a l'atmosfera, tant dels gasos evacuats sense aprofitament energètic com dels que ja han sofert tal aprofitament, no hauran de sobrepassar els límits establerts en el Decret 833/75 que desenvolupa la Llei 38/72 de protecció de l'ambient atmosfèric. Per a les combustions de gas natural i de biogas, els límits d'emissió hauran de ser:
  
Opacitat: 2 (Bacharach) i 1 (Ringlemann).
  
Monòxid de carboni: 500 ppm.
  
Òxids de nitrogen: 300 ppm.
  
Partícules en suspensió: 150 Mg/Nm3
  
SO2, des de l'any 1980: 850 Mg/Nm3
  
H2S: 10 Mg/Nm3
  
Tenint en compte que, a pesar que la xemeneia que s'instal·le tinga una altura superior a l'obtinguda en el càlcul segons l'Ordre 18-10-76, l'altura real haurà de ser tal que, tenint en compte tant l'altura del propi edifici com la dels confrontants i les seues distàncies, permeta una correcta dispersió al si atmosfèric de les emissions evacuades per ella.
  
Atés que en el Programa de Vigilància Ambiental s'ha d'establir, a més de l'autocontrol anual d'emissions, un autocontrol anual del nivell acústic produït per la instal·lació, realitzat aquestos dos per un Organisme Col·laborador amb l'administració o Laboratori autoritzat.
  
Atés que el projecte examinat constitueix un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/89, d'Impacte Ambiental, atribueix la competència a l'Òrgan Ambiental, per a la Declaració d'Impacte Ambiental dels projectes a què s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat mitjançant Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i en ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, als sols efectes ambientals, el projecte d'instal·lació d'una Planta de Cogeneració en l'EDAR de Quart-Benager (amb dos motogeneradors de 550 kW cada un, utilitzant indistintament gas natural i/o biogas), promogut per CADAGUA, SA, situada al Camí de Picanya núm. 16, en el municipi de València, en els termes que estableix l'Estudi d'Impacte Ambiental, Annex al mateix i, sempre que, es complisquen les següents condicions:
  
1) L'oli usat, els possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, seran adequadament emmagatzemats i etiquetats, i lliurats a Gestor Autoritzat, segons la Llei 10/1998 de 21 d'abril de Residus.
  
2) Per ser productor de Residus Tòxics i Perillosos, l'empresa estarà subjecta a tot el que disposa la Llei 10/1998 de 21 d'abril de Residus. És a dir, si produeixen menys de 10 Tm/any de RP's haurà d'inscriure's en el Registre de Menuts Productors de Residus Perillosos, o de ser superior a aqueixa quantitat haurà de sol·licitar l'Autorització com a Productor de Residus Perillosos.
  
3) La present activitat, considerada en el catàleg d'activitats potencialment contaminants de l'atmosfera que s'indica en l'annex II del Decret 833/75, estarà a tot allò que s'ha disposat per a tals activitats en el títol VI del mencionat Decret (Règim especial d'activitats potencialment contaminants de l'atmosfera) i en l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
4) Els nivells màxims d'emissió de contaminants a l'atmosfera que es garantiran de no superar seran:
  
Opacitat: 2 (Bacharach) i 1 (Ringlemann)
  
Monòxid de carboni: 500 ppm
  
Òxids de nitrogen: 300 ppm
  
SO2, des de l'any 1980: 850 Mg/Nm3
  
I per a la combustió del biogas, els límits anteriors i els de:
  
Partícules en suspensió: 150 Mg/Nm3
  
H2S: 10 mg/Nm3
  
Igualment, s'ha de garantir que els nivells d'immissió no superen el que estableix l'annex I del Decret 833/75 i la resta de legislació posterior que la modifique.
  
5) Les xemeneies d'evacuació i dispersió dels gasos en l'atmosfera disposaran dels adequats orificis per a la realització de les preses de mostres, a fi d'efectuar els mesuraments de control i autocontrol de les emissions exigides en la normativa, i d'una infraestructura fixa i segura que permeta l'accés als orificis. Així com, qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6) L'activitat disposarà d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics d'autocontrol de les emissions a l'atmosfera.
  
7) A pesar de les mesures que s'instal·len per a atenuar el soroll generat per aquesta activitat, es tindrà en compte l'incorporar els silenciadors i equips necessaris per a la reducció dels nivells sonors als límits exigits per la normativa municipal en el dit lloc, i que no es transmeta a l'interior de possibles vivendes o establiments pròximes més de 35 dB(A).
  
8) S'establirà com a Programa de Vigilància Ambiental de les emissions a l'atmosfera i del soroll ambiental generat:
  
Mesuraments de les emissions de: Partícules sòlides, H2S, SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
Mesuraments d'autocontrol de les emissions de NO2 CO i H2S, realitzades per un centre qualificat o per la pròpia empresa una vegada cada any.
  
Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
Els resultats obtinguts dels controls efectuats, i el dictamen donat per l'O.C.A. o Laboratori autoritzat relatiu a la suficiència de les mesures correctores de la contaminació projectades, seran remesos a la Direcció General d'Educació i Qualitat Ambiental d'aquesta Conselleria.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produeix indefensió, no cap cap recurs; sense perjudici d'utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 20 de desembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 361/98-AIA sobre el projecte d'Ampliació de Granja porcina situada en la Partida En Romeu, polígon 11, parcel·la 512 al terme municipal de Cuevas de Vinromà (Castelló) i el promotor del qual és el Sr. Francisco Serret Ferreres.
  
Vist que la documentació formada per l'expedient municipal, projecte d'activitat i Estudi d'Impacte Ambiental ha estat remesa a través de la Direcció Territorial de Medi Ambient de Castelló (Activitats Qualificades).
  
En l'expedient municipal s'han dut a terme les següents actuacions:
  
- Informe de l'Arquitecte municipal favorable.
  
- Informe Veterinari d'Àrea de la Conselleria de Sanitat favorable.
  
- Informe del Tècnic municipal favorable.
  
- Informe favorable de l'Alcaldia, indicant que s'ha procedit al tràmit d'informació pública no havent presentat reclamacions.
  
Vist que es va emetre Resolució de Declaració d'Impacte Ambiental favorable amb condicions relativa a anterior ampliació amb data de 9 d'abril de 1997.
  
Vist que del contingut de l'Estudi es pot ressaltar el següent:
  
L'activitat consisteix en l'esquer de porcí tenint legalitzada activitat de dues naus amb capacitat per a 700 i 600 porcs respectivament, pretenent ampliar-la amb una nova nau de 660 porcs. Els purins s'arrepleguen en canals de dejecció sota naus i es tracten amb complex microbià ?Agrigest?. La quantitat de purí produït és de 1.561 M3. La dosi d'abonat serà de 32 m3 per ha. I any i necessitarà 48 ha. L'eliminació de cadàvers s'efectuarà a través de Centre d'aprofitament de cadàvers d'Almassora. Es tancarà l'explotació i s'establiran al voltant barreres vegetals de mimetització.
  
Vist que una vegada revisat l'Estudi d'Impacte Ambiental es va considerar que necessitava ser ampliat en una sèrie de punts que es van sol·licitar al promotor a través de l'Ajuntament que justificara el compliment de les condicions de l'anterior Declaració d'Impacte Ambiental, i a més se li indica que la superfície d'abonat calculada per a l'explotació és incorrecta i que ha d'aportar més superfície.
  
Vist que a través de la Direcció Territorial de Medi Ambient de Castelló es remeten parcel·les d'abonat per al purí de forma que són suficients per a la quantitat produïda.
  
Vist a pesar que se li reitera la sol·licitud de justificació del compliment de les condicions de l'anterior DIA, i per l'Ajuntament se remet documentació: certificat d'exposició al públic de l'expedient per part del secretari de l'Ajuntament, factura de compra de producte de tractament de purins i autorització d'aplicació de purins en parcel·les de conreu.
  
Vist que se li va tornar a reiterar la justificació del compliment del condicionat de l'anterior Declaració i que el promotor va remetre a través de l'Ajuntament documentació en què s'indicava el següent: explica el no compliment de part del condicionat de l'anterior Declaració a causa de les dificultats econòmiques indicant que va a començar l'aplicació d'un producte per al tractament de purins diferent a l'indicat en l'anterior Declaració (adjuntant analítica d'una altra granja) de manera que no seria necessari construir la bassa i les restants coses. Davant de tal documentació se li comunica que haurà de remetre resultats d'analítiques del purí una vegada acabe el tractament per a comprovar la seua eficàcia i la necessitat de complementar-lo.
  
Vist que a través de l'Ajuntament es remet analítica del purí una vegada finalitzat el tractament amb els següents resultats: DQO: 113.680 mg/l, DBO5: 34.000 Mg/l, etc.
  
Atés necessari el tractament del purí previ al seu ús com a abonament en camps de cultiu per a rebaixar la seua càrrega contaminant i d'aquesta manera reduir el risc de contaminació d'aigües, sòls, etc. El tractament proposat i que s'està duent a terme, a base de complex microbià, no resulta molt eficaç pels valors obtinguts en l'analítica, i en conseqüència, s'haurà de millorar aquest.
  
Atés necessari comprovar l'eficàcia del tractament donat als purins.
  
Atés que cal que en l'aprofitament agrícola dels purins es tinga en compte el que disposa el Reial Decret 261/1996 sobre protecció de les aigües contra la contaminació produïda per nitrats procedent de fonts agràries en la que es limita l'aportació de nitrogen no superant els 210 Kg per hectàrea i any de forma temporal, per a rebaixar a 170 Kg.
  
Atés que la instal·lació ha de comptar amb totes les mesures higiénico-sanitàries exigides en la legislació vigent.
  
Atés necessària la integració paisatgística de la instal·lació en el medi.
  
Tenint en compte que el projecte examinat constitueix un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'Òrgan Ambiental, per a les Declaracions i Estimacions d'Impacte Ambiental dels projectes a què s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i en ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar favorable, als sols efectes ambientals i sense perjudici de la prèvia obtenció de les autoritzacions sectorials que li siguen d'aplicació: Projecte d'Ampliació de Granja porcina situada en la Partida En Romeu, polígon 11, parcel·la 512 al terme municipal de Cuevas de Vinromà (Castelló) i el promotor del qual és el Sr. Francisco Serret Ferreres, sempre que es complisquen els següents condicionants, a més del que disposa l'Estudi d'Impacte Ambiental i ampliacions, sempre que no entren en contradicció amb els mateixos:
  
1. Abans de la seua aplicació com a adob en camps de cultiu es tractarà el purí de manera que es reduïsca la seua càrrega contaminant. L'eficàcia del producte proposat es millorarà complementant l'acció del proposat mitjançant separació sòlid-líquid i recollida de la fase líquida en bassa de purí impermeable, substitució per un altre producte de major efectivitat si hi haguera o qualsevol altre sistema de major eficàcia.
  
2. Una vegada posat en marxa el nou tractament dels purins es duran a terme anàlisi que permeten conèixer l'eficàcia del mateix, almenys durant el primer any, realitzant a més una anàlisi abans de començar el tractament que servisca com a blanc. Aquestes anàlisis, que s'efectuaran per empresa col·laboradora de l'administració, es presentaran davant d'aquesta Direcció General i en funció dels resultats es podran aplicar, cas de ser necessari, les correccions oportunes al tractament. Entre els paràmetres a analitzar es trobaran com a mínim: pH, conductivitat, sòlids en suspensió, DBO5, DQO, Ntotal, Namoniacal, P, K, coliformes totals, coliformes fecals i estreptococs fecals.
  
3. La dosi d'abonat no superarà els 210 Kg de nitrogen per hectàrea i any de forma temporal, per a rebaixar a 170 Kg, d'acord amb el Reial Decret 261/1996 sobre protecció de les aigües contra la contaminació produïda per nitrat procedents de fonts agràries. Només es podran utilitzar parcel·les dedicades a cultiu substituint-se les que no ho siguen. Durant la seua aplicació, o posteriorment a ella, se soterrarà el purí mitjançant arada.
  
4. L'eliminació de cadàvers s'efectuarà per empresa especialitzada tal com s'indica en l'Estudi d'Impacte Ambiental.
  
5. L'explotació comptarà amb tanca perimetral, gual sanitari, malla en buits que impedisca l'accés a l'interior de les instal·lacions d'animals que puguen ser vectors de malalties, i la resta de mesures higiénico-sanitàries exigides en la legislació vigent en la matèria.
  
6. Integració de l'activitat en el medi mitjançant acabat de paraments exteriors amb materials i colors propis de l'entorn. Perimentalment a l'explotació s'efectuarà pantalla vegetal aprofitant l'arbratge existent (ametllers) i plantant amb espècies pròpies de la zona: Pi blanc carrasquer (Pinus halepensis) i olivera (Olea europaea).
  
7. Qualsevol variació que es produïsca tant en el tractament com en el posterior destí dels residus es comunicarà a aquesta Direcció General.
  
Segon
  
Notificar a les persones interessades que contra la present resolució, per ser un acte de tràmit que no posa fi al procediment ni produeix indefensió, no cap cap recurs; sense perjudici d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 20 de desembre de 1999.- La directora general de Planificació i Gestió del Medi: Amparo Monrós Chancosa.